Școala de muzică online. Cu ce probleme se confruntă elevii pe platformele de curs.
Orele de muzică online au sunetele distorsionate pe platformele de meeting. Elevii și profesorii depun eforturi mai mari pentru procesul de învățare. Alexia Alb studiază canto, clarinet și pian, online. Roberta, elevă în clasa a 5-a, duce dorul colegilor de la școală. Fetele se plâng că se blochează laptopul, cade internetul și nu aud bine profesorul. Profesorii nu pot corecta poziția elevilor la instrument.
Nu mai e o noutate că școala online are piedicile sale – la modul general.Roberta și Alexia, două surori de 10 și 13 ani studiază canto, pian și clarinet la Liceul de Artă din Oradea.Pe net, ora de muzică se transformă în…ora de zgomot. Pică internetul, se aude cu întârziere, iar sunetul e distorsionat.Roberta poate să scrie o listă lungă cu problemele pe care le are.Roberta Alb: "La orele de instrument profesorul nu mai poate să îți spună ce ai greșit și ce să faci să nu mai greșești pe viitor, nu poate să îți arate cum să ții poziția mâinii, cum să ții instrumentul"Surorii ei, Alexia, îi lipsesc colegii din clasa a 7-a, dar și petrecerile la care mergea împreună cu mama ei, cântăreață.Alexia Alb: "Când mergeam la școală era mult mai bine, bineînțeles că altfel nu avem cum să ne formăm ca oameni și să ne îndeplinim visurile, cel puțin la mine care vreau să continui cu muzica"Sabina Leonte Alb, mama Alexiei: "Nu ai cum să transmiți online ca profesor ceea ce transmiți când ești în contact direct cu elevii tăi. Sperăm să revenim la școală pentru că noi trebuie să continuăm să trăim, să ne educăm copiii într-o normalitate".În online, efortul e înzecit pentru elevul care vrea să învețe muzică.Însă așii muzicii demonstrează că pot oferi un spectacol încântător, chiar și fără public. Cu o orchestră digitală.